**P9**

**EELNÕU 08.03.2018**1-2.1/73-EN

**M Ä Ä R U S**

**Valgu 20. märts 2018 nr**

**Märjamaa Vallavalitsuse hallatavate asutuste**

**töötajate töö tasustamise alused**

Määrus kehtestatakse kohaliku omavalitsuse korralduse seaduse § 6 lõike 2 alusel.

**§ 1. Üldsätted**

(1) Käesoleva määrusega reguleeritakse Märjamaa Vallavalitsuse (edaspidi *vallavalitsus*) hallatavate asutuste (edaspidi *asutus*) töötajate (v.a munitsipaalkoolid) ja juhtide töö tasustamist.

(2) Kõik personalikuludest tehtavad väljamaksed kokku ei tohi ületada asutusele kinnitatud aasta personalikulude eelarvet.

(3) Asutusele eraldatud palgafondi otstarbeka ja säästliku kasutamise eest vastutab asutuse juht.

**§ 2. Palgagrupid**

(1) Asutuste töökohad on jaotatud palgagruppidesse lähtudes töökohal töötamiseks esitatavatest põhinõuetest.

(2) Palgagrupid on järgmised:

1) palgagrupp I – juhid

2) palgagrupp II – spetsialistid

3) palgagrupp III – lihttöötajad.

(3) Igale palgagrupile vastab põhipalga vahemik (lisa).

(4) Palgagruppide sisese jaotuse aluseks on ametikohal nõutav haridustase, täidetavate tööülesannete lahendamise keerukuse aste, tegevuse ja vastutuse ulatus. Pedagoogide jaotuse aluseks on Vabariigi Valitsuse poolt kehtestatud ja atesteerimisel omistatud õpetajate ametijärgud. Raamatukoguhoidjate jaotuse aluseks on raamatukoguhoidjate kutsestandardid.

**§ 3.** **Töötasu määramise kord**

(1) Töötasu lepitakse kokku töötaja ja asutuse juhi vahel sõlmitavas töölepingus lähtudes tema töökoha palgagrupist ja vastavast põhipalga vahemikust arvestades töötaja teadmisi, oskusi ja kvalifikatsiooni.

(2) Asutuse juhiga sõlmib töölepingu ja lepib töötasu kokku vallavanem, lähtudes tema töökoha palgagrupile vastavast põhipalga vahemikust arvestades asutuse juhi teadmisi ja oskusi, kvalifikatsiooni ning tegevuse ja vastutuse ulatust.

(3) Kõik töötasustamise tingimuste muudatused kajastatakse töölepingu muudatustena.

(4) Asutuse juhi asetäitja, sh õppealajuhataja palgamäär on juhi palgamäärast kuni 20 protsenti madalam.

**§ 4. Lisatasude maksmise tingimused ja kord**

(1) Vallavanemal on õigus määrata asutuse juhile täiendavate tööülesannete täitmise ja nõutavast tulemuslikuma töö eest lisatasu ning ühekordseid preemiaid.

(2) Asutuse juhil on õigus eelarves olevate personalikulude piires määrata asutuse töötajatele täiendavate tööülesannete täitmise eest, puuduva töötaja asendamise eest ja nõutavast tulemuslikuma töö eest lisatasu ning ühekordseid preemiaid.

(3) Lisatasu täiendavate tööülesannete täitmise eest makstakse sõltuvalt lisaülesannete mahust ja iseloomust. Täiendavateks tööülesanneteks loetakse ametijuhendis või töölepingus fikseerimata ülesandeid, mis oluliselt suurendavad töötaja töömahtu.

(4) Lisatasu puuduva töötaja ülesannete täitmise eest makstakse, kui asendamine ei ole ettenähtud töötaja ametijuhendis või töölepingus ning kui asendamine tingib võrreldes ametijuhendis ettenähtuga töökoormuse olulise suurenemise. Töökoormuse olulise suurenemise võrreldes ametijuhendis ettenähtuga tingib asendamine, mis toimub ettenägematutel asjaoludel (nt haigus jne) ning kestab vähemalt 5 järjestikust tööpäeva.

(5) Lisatasu maksmise aluseks olevas käskkirjas näidatakse täiendavate tööülesannete sisu ja periood, mille eest lisatasu makstakse, ning lisatasu suurus.

**§ 5.** **Eritingimustes töötamise eest makstav lisatasu**

(1) Eritingimustes töötamise eest makstavateks lisatasudeks on:
1) lisatasu ületunnitöö eest;
2) lisatasu ööajal töötamise eest, kui nimetatud kohustus ei sisaldu töötaja töölepingus või ametijuhendis ja seda ei ole arvestatud tema töötasu kokku leppimisel;
3) lisatasu riigipühal töötamise eest.

(2) Eritingimustes töötamise eest makstakse lisatasu vastavalt töölepingu seadusele, kui eritingimustes tehtud tööd ei ole teenistujale võimalik hüvitada täiendava vaba aja andmisega.

**§ 6.** **Töötasu maksmise aeg ja viis**

(1) Töötasu makstakse üks kord kuus arvestuskuule järgneva kuu kuuendal kuupäeval (palgapäev). Vallavalitsus kannab töötasu töötaja määratud pangakontole, kui ei ole kokku lepitud teisiti.

(2) Töötajale väljastatakse elektrooniliselt teatis arvestatud tasude ja neist tehtud kinnipidamiste kohta.

**§ 7.** **Puhkusetasu**

(1) Puhkusetasu arvestatakse Vabariigi Valitsuse 11.06.2009 määruse nr 91 „Keskmise töötasu maksmise tingimused ja kord" alusel.

(2) Puhkusetasu kantakse töötaja pangakontole hiljemalt eelviimasel tööpäeval enne puhkuse algust või töötaja soovi korral järgmisel palgapäeval. Juhul, kui töötaja puhkus poolte kokkuleppel katkestatakse või katkeb töötaja puhkus töötaja haiguse tõttu ning töötajale on puhkusetasu üle kantud, arvestatakse puhkusetasu ümber ja enammakstud summa peetakse kinni järgneva kuu või järgnevate kuude palgast või töötasust.

**§ 8. Rakendussätted**

(1) Tunnistatakse kehtetuks Märjamaa Vallavolikogu 16.09.2014 .a määrus nr 18 „Märjamaa Vallavalitsuse hallatavate asutuste töötajate töö tasustamise alused“ ja Vigala Vallavolikogu 29.05.2014 määruse nr 6 „Vigala valla hallatava asutuse asutamise, haldamise, ümberkorraldamise ja lõpetamise kord Vigala vallas“ § 7.

(2) Määrust rakendatakse tagasiulatuvalt alates 1. jaanuarist 2018.

(3) Määrus jõustub kolmandal päeval pärast Riigi Teatajas avaldamist.

Urmas Kristal

volikogu esimees

Lisa

Märjamaa Vallavolikogu 20.03.2018

määrusele nr ...

**Märjamaa Vallavalitsuse hallatavate asutuste töötajate palgagrupid ja palga vahemikud**

|  |  |  |  |  |  |
| --- | --- | --- | --- | --- | --- |
| Põhigrupp | Töötasuaste | Töötasuvahemik | Ametikoht | Töö keerukus | Haridus jne |
| Juhid  |  väikesedasutusedkuni 6 alluvat   | 650-1000 | Valgu Rahvamaja juhatajaMärjamaa Sotsiaalkeskuse juhatajaSillaotsa talumuuseumi juhatajaHaimre Rahvamaja juhatajaVana-Vigala Rahvamaja juhatajaKivi-Vigala Rahvamaja juhatajaVana-Vigala Lasteaia direktorKivi-Vigala Lasteaia direktor Kivi-Vigala Raamatukogu direktor Vana-Vigala Raamatukogu direktorMärjamaa Valla Noortekeskuse juhatajaVarbola Rahvamaja juhataja  | Kavandab ja korraldab iseseisvalt tööd. Omab algatusvõimet, suutlikkust juhtida inimesi ja protsesse ning erialaseid teadmisi. | Keskharidus ja töökogemus valdkonnas ja/või eelnev juhtimiskogemus   |
|  keskmisedasutused7-20 alluvat   |  1000-1400   | Märjamaa Ujula juhatajaSipa-Laukna Lasteaia direktorVarbola Lasteaia-Algkooli direktorMärjamaa Valla Raamatukogu direktorKivi-Vigala Põhikooli direktorMärjamaa Muusika- ja -Kunstikooli direktor Märjamaa Valla Rahvamaja juhataja | Erialane haridus (kõrg- või keskeriharidus) võikeskharidus ja töökogemus valdkonnas ningeelnev juhtimiskogemus   |
|  asutusedüle 20 alluva  |  1000-1650   | Valgu Põhikooli direktor Vana-Vigala Põhikooli direktorKasti-Orgita Lasteaia direktorMärjamaa Lasteaia Pillerpall direktorMärjamaa Lasteaia Pillerpall õppealajuhataja –Kasti-Orgita lasteaia õppealajuhatajaMärjamaa Gümnaasiumi direktor | Erialane kõrgharidus ning pedagoogilised ja juhtimiskompetentsid. |
| Spetsialistid | spetsialistid | 500-1100 | vanemraamatukoguhoidjaraamatukoguhoidjakunstiline juhtkultuuritöö korraldajakinotehnikheli- ja kinotehnikklaverihäälestajanoorsootöötajamuuseumipedagoogvarahoidjatervishoiutöötajainstruktorringijuhtmajandusjuhatajabussijuht või muu samaväärne amet |   Pōhiülesannete raames korraldab tööd iseseisvalt arvestades püstitatud eesmärke, juhendab vajadusel spetsialiste, koostab vajadusel protseduure reegleid ning tegevusplaane, juhi poole pöördub erakordsete probleemidega, info saamiseks suhtleb asutuse töötajatega ja teiste organisatsioonidega, töös on ligipääs delikaatsetele isikuandmetele   |       Eriharidus (kõrg- või keskeriharidus)ja/võierialane väljaõpe       |
|  Pedagoog    |   978-1100  | logopeedõpetajaliikumisõpetajamuusikaõpetajakontsertmeister |   Korraldab õppetööd omandatud eriala raames ja kehtiva õppekava alusel |   Erialane kõrgharidus,  vastavus kvalifikatsiooninõuetele   |
| vanem-pedagoog,pedagoog-metoodik |  1072-1200 | õpetajametoodik | Korraldab õppetööd omandatud eriala raames ja kehtiva õppekava alusel, juhendab vajadusel pedagooge, osaleb õppekavade koostamisel  |
| Lihttöötajad  |     abi- ja oskus-töölised ningteenindajad      |   VabariigiValitsuse kehtestatudtöötasu alammäär kuni 900     | Koristajakokk-majahoidjamajahoidjapesukorraldajakokkaednikõpetajaabi (-koristaja)majaperemees/perenainekütjakatlamaja hooldajaremonditöölineremondi- ja heakorratöölineadministraatorklienditeenindaja-valvur või muu samaväärne amet | Ülesanded lihtsad, töö vastab täpsetele normidele, eeldab reeglite tundmist, tööd kontrollitakse sageli.   | Põhiharidus, vajadusel vastav kvalifikatsioonitunnistus või erialane väljaõpe  |

**MÄÄRUSE EELNÕU SELETUSKIRI**

|  |  |
| --- | --- |
| **Akti andja:** | Märjamaa Vallavolikogu |
| **Õigusakti liik:** | Määrus |
| **Õigusakti pealkiri:** | **Märjamaa Vallavalitsuse hallatavate asutuste töötajate töö tasustamise alused** |
| **Õigusakti algataja:** | Vallavalitsus |
| **Eelnõu ja seletuskirja koostaja(d):** | Vallasekretär Maigi Linna ja rahandusosakonna juhataja Lea Laurits |
| **Komisjonid (s.h osavallakogu), kellele eelnõu suunata arutamiseks:**  | Majandus- ja eelarvekomisjon |
| **Huvirühmade kaasamine ja avalik konsultatsioon:** | - |
| **Eelnõu ettekandja istungil:** | Vallasekretär Maigi Linna  |
| **Õigusakti vastuvõtmiseks vajalik häälteenamus:**  | poolthäälteenamus |
| **Isikud, keda kutsuda eelnõu menetluse ajaks volikogu istungile:** | - |
| **Isikud, kellele saata õigusakti ärakiri:**  | Määrus avaldatakse Riigi Teatajas ja valla kodulehel, saata kõigile hallatavatele asutustele, rahandusosakonna juhatajale ja personalispetsialistile |

|  |
| --- |
| 1. **Eelnõu õiguslik alus**
 |
| Kohaliku omavalitsuse korralduse seaduse § 6 lõige 2:  Omavalitsusüksuse ülesanne on korraldada antud vallas või linnas koolieelsete lasteasutuste, põhikoolide, gümnaasiumide ja huvikoolide, raamatukogude, rahvamajade, muuseumide, spordibaaside, turva- ja hooldekodude, tervishoiuasutuste ning teiste kohalike asutuste ülalpidamist, juhul kui need on omavalitsusüksuse omanduses. Nimetatud asutuste osas võidakse seadusega ette näha teatud kulude katmist kas riigieelarvest või muudest allikatest. |

|  |
| --- |
| 1. **Eelnõu vastuvõtmise vajalikkuse põhjendus** *(olukord, mille muutmist taotletakse, samuti põhjusi, miks neid muutusi peetakse vajalikuks)*
 |
| 1. Määruse vastuvõtmine on vajalik õigusliku vaakumi kõrvaldamiseks. Tulenevalt Eesti territooriumi haldusjaotuse seaduse § 141 lõikest 41 kehtivad ühinenud Märjamaa valla õigusaktid samal, s.t vana Märjamaa valla territooriumil, edasi seni kuni pole uue Märjamaa valla poolt vastu kehtestatud uut õigusakti (või/ja tunnistatud vana kehtetuks). Sama moodi kehtivad endise Vigala valla territooriumil edasi Vigala valla senised õigusaktid. Lähtudes Eesti territooriumi haldusjaotuse seaduse § 141 lõikes 41 ei laiene automaatselt ei üks ega teine kord kogu uue valla territooriumile.
2. Määruse vastuvõtmise eesmärk on ühtlustada üle terve Märjamaa valla hallatavate asutuste (välja arvatud koolid) palgakorralduse põhimõtted s.o. töötasude määramise põhimõtted ja töötasu maksmise aeg, lisatasude maksmise põhimõtted ning töötajate palgagrupid ja palgagruppide vahemikud.

 Käesoleval ajal on endiste Märjamaa valla ja Vigala valla hallatavate asutuste palgakorraldus reguleeritud erinevalt. 1. Senine regulatsioon vajab kaasajastamist kuna koolieelsete lasteasutuste õpetajate töötasude alammäär on tõusnud ning lisandunud on üks uus hallatav asutus (Kasti-Orgita Lasteaed) ja lõpetatud kahe asutuse tegevus (Orgita Lasteaed Midrimaa ja Kasti Lasteaed Karikakar).
2. Määruse lisas „Märjamaa Vallavalitsuse hallatavate asutuste töötajate palgagrupid ja palga vahemikud“ on toodud palgavahemike puhul on võetud aluseks käesoleval ajal hallatavate asutuste töötajatele makstavad töötasud, arvestatud on lasteaiaõpetajate töötasu alammääraga s.o.987 eurot ning valla haridusasutuste juhtide nõupidamisel kokkulepitud vanempedagoogide töötasu alammääraga s.o. 1072 eurot ning 2018 aasta eelarves planeeritud 5% palgatõusuga.

*Vallavalitsusel on plaanis 2018 aastal kaardistada hallatavate asutuste palgakorraldus (kirjeldada asutuste kaupa töökohad, koormused ja nendele vastavad töötasud; võrrelda sarnaste ülesannete ja suurusega asutuste koosseisusid ning töötasusid) . Eesmärk on korrastada hallatavate asutuste palgakorraldus.*  |

|  |
| --- |
| 1. **Õigusaktid, mis reguleerivad küsimust käesoleval ajal**
 |
| Endise Märjamaa valla territooriumil reguleerib hallatavate asutuste palgakorraldust [Märjamaa Vallavolikogu 16.09.2014](https://www.riigiteataja.ee/akt/415012013055?leiaKehtiv)  määrus nr 18 „[Märjamaa Vallavalitsuse hallatavate asutuste töötajate töö tasustamise alused“.](https://www.riigiteataja.ee/akt/429122016036?leiaKehtiv) Endise Vigala valla territooriumil reguleerib hallatavate asutuste palgakorraldust [Vigala Vallavolikogu 29.05.2014 määruse nr 6 „Vigala valla hallatava asutuse asutamise, haldamise, ümberkorraldamise ja lõpetamise kord Vigala vallas“ § 7.](https://www.riigiteataja.ee/akt/405062014063?leiaKehtiv) |

|  |
| --- |
| 1. **Eelnõu sisu ja võrdlev analüüs**
 |
| Määruse eelnõu väljatöötamisel on lähtutud kohaliku omavalitsuse korralduse seaduses, töölepingu seadusest <https://www.riigiteataja.ee/akt/112072014146?leiaKehtiv>, Märjamaa Vallavolikogu 16.01.2018 otsusest nr 29 [„Lasteaiaõpetajate töötasu alammäära kinnitamine“](https://atp.amphora.ee/marjamaavv/index.aspx?itm=252683) ja hetkel kehtivatest Märjamaa valla hallatavate asutuste palgakorralduse põhimõtetest ning määruse „[Märjamaa Vallavalitsuse hallatavate asutuste töötajate töö tasustamise alused“.](https://www.riigiteataja.ee/akt/429122016036?leiaKehtiv) ülesehitusest. Määruse eelnõu koosneb 8 paragrahvist:§ 1.Üldsätted- selles paragrahvis on sätestatud määruse reguleerimise ala ja üldised palgakorralduse põhimõtted;§ 2. Palgagrupid – määrusega kehtestatakse 3 palgagruppi- juhid, spetsialistid ja lihttöötajad ja sätestatakse palgagruppide jaotuse põhimõtted;§ 3. Töötasude määramise kord§ 4. Lisatasude maksmise tingimused ja kord- paragrahvis sätestatakse lisatasu maksmine täiendavate tööülesannete ja puuduva töötaja asendamise eest ning preemiate maksmise põhimõtted§ 5. Eritingimustes töötamise eest makstav lisatasu- sätestatakse lisatasu maksmine ületunnitöö, öötöö, riigipühal töötamise korral.§ 6. Töötasu maksmise aeg ja viis § 7. Puhkusetasu § 8. Rakendussätted - selles paragrahvis sätestatakse määruse jõustumise aeg, rakendamine tagasiulatuvalt alates 01.01.2018 ning määruse jõustumisega kehtetuks tunnistatavad õigusaktid.Määrust rakendatakse tagasiulatuvalt alates 1. jaanuarist 2018. |

|  |
| --- |
| 1. **Õigusaktid, mida on eelnõu õigusaktina vastuvõtmisel vaja tunnistada kehtetuks, tühistada või muuta**
 |
| Kehtetuks tunnistatakse Märjamaa Vallavolikogu 16. 09. 2014 .a määrus nr 18 „Märjamaa valla töötajate töötasustamise alused“.Kehtetuks tunnistatakse Vigala Vallavolikogu 29.05.2014 määruse nr 6 „Vigala valla hallatava asutuse asutamise, haldamise, ümberkorraldamise ja lõpetamise kord Vigala vallas“ § 7. |

|  |
| --- |
| 1. **Õigusakti vastuvõtmisega kaasnevad rakendusaktid**
 |
| Rakendusakte ei kaasne. |

|  |
| --- |
| 1. **Õigusakti rakendamisega kaasnevad kulud ja katteallikad**
 |
| Märjamaa valla 2018. aasta eelarvesse on kavandatud hallatavate asutuste töötajate töötasude ühtlustamiseks täiendavad rahalised vahendid järgmiselt:* lasteaiaõpetajate ja vanemõpetajate alampalgamäära ning Märjamaa Lasteaia Pillerpall logopeedi palgamäära suurendamiseks kulub täiendavalt 98 380 eurot, millest 91 780 eurot kaetakse toetusfondi arvelt ning 6600 eurot eelmisel aastal reservi suunatud ja kasutamata jäänud Märjamaa vallale eraldatud riiklike vahendite arvelt;
* Märjamaa Muusika- ja kunstikooli õpetajate palkade suurendamiseks on planeeritud täiendavalt 12 582 eurot tasandusfondi suurenemise arvelt, et tagada tegelikult rakendatud koosseisudele õpetaja palgamääraks 978 eurot;
* hallatavate asutuste juhtide osas on kavandatud mõningane palgamäärade ühtlustamine ja korrigeerimine (enam kui 5% võrreldes eelmise aastaga);
* teiste hallatavate asutuste töötajate personalikulude osas muudatusi tehtud ei ole, paneeritud kasvuks on 5%.
* peale hallatavete asutuste palgakorralduse korrastamist esitatakse vallavolikogule personalikulude muutmise rahalised vajadused, mis on võimalik katta kulude katteks suunamata jäägi arvelt.
 |

|  |
| --- |
| 1. **Eelnõule lisatavad muud asjasse puutuvad materjalid** *(loetelu koos viidetega)*
 |
|  |

|  |  |
| --- | --- |
| **Eelnõu esitamise kuupäev** | **08.03.2018** |

|  |  |  |
| --- | --- | --- |
| **Eelnõu kooskõlastaja/arvamuse andja:** | **Seisukoht ja põhjendus, ettepanekud:** | **Kuupäev:** |
| Majandus- ja eelarvekomisjon  | Toetas eelnõud. | 12.03.2018 |